# Ce drepturi am în calitate de angajat legal?

## Angajatorul nu vrea să îmi plătească remunerația stabilită, eventual plătește mai puțin. Ce să fac?

Dacă salariul dvs. nu a fost plătit în termenul stabilit de angajat, urmați pașii de mai jos:

- faceți o solicitare scrisă angajatorului să achite sumele datorate într-un termen stabilit,

- puteți anula relația de muncă imediat dacă salariul nu este achitat în termen de cincisprezece zile de la încheierea perioadei când trebuia achitat.,

- puteți face o cerere de control la Oficiul de Muncă,

- puteți face plângere pentru achitarea sumei datorate la judecătoria aferentă,

- puteți apela la Oficiul de Muncă în cazul în care angajatorul este în incapacitate de plată (link: https://www.uradprace.cz/web/cz/krajske-pobocky).

## Există un salariu minim stabilit? Care este acesta? Ce înseamnă salariu garantat?

1. Da, în RC există un salariu minim pentru muncitorii din state terțe. Informații detaliate despre salariul minim puteți găsi în Ordonanța de Guvern de aici: https://www.zakonyprolidi.cz/cs/2006-567.

2. Salariul garantat reprezintă cel mai mic salariu stabilit pentru o activitate care vizează un anumit tip de muncă, în funcție de complexitate, responsabilitate și gradul de solicitare. Cel mai mic nivel al salariului garantat nu poate fi mai mic decât salariul minim. Cuantumul salariului garantat îl puteți găsi aici: https://ppropo.mpsv.cz/XVIII2Zarucenamzda .

## În calitate de angajat am drept la concediu?

Dacă desfășurați o activitate în baza unui contract individual de muncă pentru un an calendaristic aveți drept la concediu de odihnă de cel puțin 4 săptămâni într-un an calendaristic. În cazul în care lucrați cu întreruperi pe perioada unui an pentru același angajator, perioada de concediu la care aveți dreptul se scurtează corespunzător. Pe perioada concediului primiți un salariu în cuantumul câștiului mediu. Termenele concediului sunt stabilite sau aprobate de angajator.

## Pot să îmi dau demisia de pe o zi pe alta?

Dacă nu conveniți împreună cu angajatorul asupra terminării raportului de muncă de comun acord, puteți termina imediat raportul de muncă doar dacă:

- Conform controlului medical nu mai puteți desfășura activitatea respectivă fără ca aceasta să amenințe serios sănătatea dumneavoastră, iar angajatorul nu v-a acordat posibilitatea de a presta alte servicii potrivite pentru dumneavoastră în termen de 15 zile de la prezentarea deciziei medicale sau

- Angajatorul nu v-a plătit salariul sau o parte a acestuia în termen de 15 zile de la data scadentă.

## Sunt protejat de perioada de preaviz?

Dacă aveți un contract de muncă, aveți dreptul la o perioadă de preaviz de două luni. În cazul CPS/CC, perioada de preaviz este de 15 zile. În anumite condiții (încălcarea obligațiilor angajatului etc.) contractul de muncă poate fi desfăcut imediat, fără perioadă de preaviz.

## Am dreptul la îngrijiri medicale gratuite?

Dacă aveți stabilită asigurarea de sănătate privată (mai multe informații despre obligativitatea de a avea asigurare de sănătate găsiți la întrebarea „Trebuie să închei asigurare de sănătate?“) sau dacă sunteți introdus în sistemul public de asigurări de sănătate (de ex. dacă sunteți angajat legal sau aveți permis de ședere permanentă), aveți dreptul la acordarea de îngrijiri medicale necesare, medicamente și materiale medicale gratuit. Anumite medicamente sunt acoperite integral de asigurare, pentru altele însă plătește pacientul. Luați în considerare că, de regulă, asigurările de sănătate private nu acoperă toate procedurile medicale, nu plătesc toți furnizorii de servicii medicale și nu sunt echivalentele asigurărilor publice de sănătate.

## Pot să-mi iau „medical“?

Dacă vă aflați în incapacitate temporară de a lucra, aveți dreptul la concediu medical. Persoanele care sunt vinovate de starea temporară de incapacitate de muncă nu au dreptul la concediu medical cu plată. Pe perioada bolii, angajatorul nu vă poate concedia.

## Ce înseamnă asigurări sociale în RC? Am dreptul la acestea?

1. Asigurările sociale sunt un ajutor de la stat, în bani, pentru plătitorii de asigurări sociale. Cuprind asigurarea de pensie, asigurarea medicală și contribuția la asigurările de șomaj.

2. Da, aveți dreptul la asigurări sociale dacă îndepliniți anumite condiții. Mai multe informații găsiți aici: https://www.mpsv.cz/socialni-zabezpeceni-cizincu-v-cr .

## Am dreptul la consiliere socială, juridică, la cursuri?

Dacă aveți nevoie de consiliere în ceea ce privește șederea dvs. în RC în domeniul sănătății, piața muncii sau aveți nevoie de ajutorul unui avocat, puteți folosi serviciile de consiliere socială sau juridică de specialitate pe care le oferă organizațiile care se ocupă de sprijinirea cetățenilor străini – lista acestora este aici: http://www.pracevceskerepublice.cz/index.php/pruvodce-2-2/. Pentru Praga există și portalul https://icpraha.com/, care oferă servicii de consiliere juridică pentru străini, dar și alte servicii. Pentru străinii din state terțe acestea sunt de obicei gratuite.

## Trebuie să absolv un curs de adaptare și integrare?

Orice străin (în afară de excepțiile stabilite) care a primit permis de ședere pe termen lung pe teritoriul RC începând cu 1 ianuarie 2021 și orice străin care a primit după această dată permisul de ședere permanentă necondiționat de o ședere anterioară în teritoriu, are obligația de a absolvi cursul de adaptare și integrare în termen de un an de la emiterea permisului de ședere permanentă. Cursul este ținut de un lector specializat și tradus de un interpret specializat în limbile engleză arabă, franceză, mongolă, rusă, sârbă, spaniolă, ucraineană sau vietnameză. Cursul are o taxă de 1500 CZK.

Informatii suplimentare: https://www.vitejtevcr.cz/cs/vitejte-v-cr

## Am dreptul de a beneficia se ajutor social de la stat (alocație pentru copil, subvenție parentală, subvenție pentru locuință, subvenție de maternitate, subvenție pentru înmormântare etc.)?

1. Au dreptul la ajutoare:

   - persoanele care au reședința permanentă în RC,

   - străinii cu domiciliul înregistrat în RC după trecerea a 365 de zile de la declararea domiciliului pe teritoriul RC,

   - străinii sub 1 an născuți pe teritoriul RC și cu domiciliul declarat în RC,

   - străinii care dețin permis de ședere pe termen lung cu recunoașterea poziției juridice de rezident pe termen lung în UE, pe teritoriul unui stat membru UE și cărora li s-a emis permis de ședere pe termen lung pe teritoriul RC și membrii de familie ai acestora.

   - străinii cărora li s-a emis permisul de ședere pe termen lung pe teritoriul RC pentru a lucra într-o poziție care necesită calificare superioară,

   - dacă au domiciliul în RC.

2. Cererile pentru acordarea ajutorului social de la stat se depun la sucursala locală a Oficiului Muncii din Republica Cehă, în funcție de domiciliul persoanei (link: https://www.uradprace.cz/web/cz/krajske-pobocky), care are dreptul la acordare acestor ajutoare, adică al persoanei îndreptățite.

Created by SUITU websites SE, powered by SUITU CMS, © 2025