# Cum îmi dau seama dacă sunt sau nu angajat legal?

## În cazul în care o agenție de plasare a forței de muncă îmi intermediază munca în RC, acest lucru înseamnă că aceasta se ocupă automat de toate permisele și autorizațiile? Ce rezolvă agenția pentru mine?

Nicidecum. Agenția vă poate ajut să căutați un loc de muncă, să obțineți permis de ședere, permis de lucru, asigurare se sănătate, cazare și alte servicii, însă răspunderea pentru acestea vă revine dumneavoastră.

## Ce înseamnă că pot lucra doar în limitele autorizației emise?

Dacă nu aveți acces liber pe piața muncii, autorizația emisă se leagă de un anumit tip de activitate, de un anumit salariu și loc de desfășurare a activității. Dacă doriți să schimbați aceste date (să desfășurați un alt tip de activitate decât cea pentru care este emisă autorizația, sau într-un alt loc, în condiții salariale diferite) trebuie să solicitați acordul Ministerului de Interne, eventual emiterea unui nou permis de lucru la Oficiul Teritorial de Muncă.

## Cum îmi afectează munca faptul că sunt în RC în baza unui permis de ședere de scurtă durată în baza unei relații fără viză?

Dacă sunteți cetățeanul unui stat terț care este scutit de obligativitatea vizei pentru șederi de scurtă durată, puteți sta pe teritoriul spațiului Schengen pentru o perioadă de cel mult 90 de zile de-a lungul unei perioade de 180 de zile. Scutirea de vize pentru șederile pe termen scurt nu afectează cetățenii țărilor terțe care doresc să lucreze pe teritoriul RC.

Excepție fac cazurile următoare care pot lucra:

- artiști, lucrătorii pedagogici, lucrătorii academici din universitate, oamenii de știință, cercetătorii, persoanele care lucrează în cercetare, care participă la o întâlnire științifică, un elev sau student cu vârsta până în 26 de ani, sportivi sau persoane care asigură livrarea de mărfuri sau servicii în Republica Cehă sau care livrează ori execută montajul pentru aceste mărfuri în baza unui contract comercial, eventual care efectuează lucrări de garanție sau reparații. Activitatea acestora pe teritoriul Republicii Cehe nu poate depăși însă 7 zile calendaristice consecutive sau un total de 30 de zile dintr-un an calendaristic;

- membrii unității de salvare care oferă ajutor în baza unui acord interstatal de întrajutorare pentru îndepărtarea urmărilor catastrofelor și calamităților naturale, precum și în cazurile de ajutor umanitar;

- angajații din transportul internațional, dacă sunt trimiși în exercițiul funcției pe teritoriul Republicii Cehe de angajatorii lor străini;

- persoanele acreditate în domeniul mijloacelor de comunicare;

- personalul militar sau civil al forțelor armate al statului trimițător;

- clericii bisericilor sau societăților religioase înregistrate în Republica Cehă;

- străinii trimiși pe teritoriul Republicii Cehe de angajatorul din străinătate în baza unui acord cu o persoană juridică sau fizică cehă, exclusiv pentru scopul aprofundării competențelor și a calificării acestui străin, abilități necesare pentru exercitarea muncii sale pentru angajatorul străin din afara teritoriului Republicii Cehe;

- persoane care călătoresc exclusiv pentru scopul întâlnirilor comerciale pe teritoriul Republicii Cehe

## Plătesc taxe/contribuții singur sau sunt achitate de angajator?

Angajatorul ar trebui să achite taxele începând cu prima zi de lucru. Din salariu se oprește impozitul pe venit, contribuția pentru asigurare socială și asigurarea de sănătate. Dacă angajatorul oprește aceste taxe din salariu, este un semn că cel mai probabil sunteți angajat legal, însă nu vă puteți baza pe asta.

## Pentru banii pe care îi câștig trebuie să plătesc impozit și în statul meu natal?

RC are un acord de limitare a dublei impozitări cu următoarele state: https://www.mfcr.cz/cs/legislativa/dvoji-zdaneni/prehled-platnych-smluv. Dacă statul dumneavoastră se numără printre acestea, câștigurile Dvs. sunt impozitate doar în statul care reprezintă sursa venitului.

## Cum îmi pot da seama dacă agenția de plasare a forței de muncă din RC care mă angajează este o agenție ilegală?

Puteți găsi aici lista agențiilor legale de plasare a forței de muncă: https://www.uradprace.cz/web/cz/agentury-prace. Dacă oricine altcineva vă solicită serviciile pe teritoriul RC, nu va fi o agenție legală de plasare a forței de muncă. Agenția de plasare a forței de muncă nu vă poate solicita niciun fel de taxă (pentru intermedierea găsirii unui loc de muncă, deduceri din salariu etc.).

## Dacă sunt angajatul unei companii care are sediul în alt stat membru UE și care plătește pentru mine asigurările sociale și de sănătate pot lucra și în RC?

Dacă angajatorul vă trimite în RC cu scopul de a oferi servicii, puteți lucra pe teritoriul RC fără vreun permis suplimentar.

## Cine este responsabil pentru acceptarea unui muncitor ilegal, resp. pentru munca ilegală?

Răspunderea îi aparține atât angajatorului, cât și angajatului. Angajatorul poate primi o amendă de până la 10 000 000 CZK; amenzile și alte riscuri care vizează angajatul ilegal găsiți în secțiunea „Riscurile unui loc de muncă ilegal.

## Dacă obțin permis de ședere pe termen lung pe teritoriul Republicii Cehe, ce îmi oferă acest permis în relație cu celelalte state din spațiul Schengen?

Permisul de ședere pe termen lung pe teritoriul RC vă conferă totodată dreptul de circulație și de a sta pe o perioadă scurtă, fără desfășurarea unor activități prin care să câștigați bani în celelalte state ale spațiului Schengen (cel mult 90 de zile în orice perioadă de 180 de zile).

Created by SUITU websites SE, powered by SUITU CMS, © 2025